Çarlston, artizanë të rinjë restaurojnë qytetin historik
Studentët në një kolegj në Karolinën e Jugut mësojnë artin e riparimit të ndërtesave historike. 
30 vjet më parë një uragan vdekjeprurës goditi qytetin piktorest të Çarlstonit në Karolinën e Jugut duke shkatërruar shumë prej ndërtesave historike. Mungesa e artizanëve të aftë për riparime bëri që restaurimet të vazhdonin për vite të tëra. Sot, një shkollë e lartë e artit në këtë zonë u ofron të rinjve lëndë ku mësojnë traditat e restaurimit të ndërtesave historike. Nevojat janë aq të mëdha sa që të gjithë të diplomuarit gjejnë punësim. Korrespondentja e Zërit të Amerikës Julie Taboh vizitoi universitetin për të mësuar se si po arrin ky institucion t’u përgjigjet nevojave arkitektonike të qytetit: Alex Fisher po punon për restaurimin e një brave. Jeremiah Price përpiqet që të nxehë metalin për ta bërë më të punueshëm. Steven Fancsali preferon punimet e drurit. Të gjithë ata shprehen të kënaqur që u jepet mundësia të mësojnë gjatë punës në këtë universitet të Karolinës së Jugut. thotë Franca Fancsali. Ky është Kolegji Amerikan i Arteve Ndërtimore në qytetin historik të Çarlstonit. Kolegji u ofron studentëve dituri dhe praktikë në artet tradicionale të restaurimit. Kjo shkollë e lartë u themelua pas uraganit Hugo që goditi këtë qytet bregdetar në 1989 duke shkatërruar shumë shtëpi e ndërtesa historike. Pas uraganit doli në pah nevoja urgjente për artizanë me përvojë që do të bënin të mundur rindërtimin e qytetit. Kjo nevojë tregoi se nuk kishte një numër të mjaftueshëm specialistësh. Periudha pas uraganit ofroi mundësinë për të hapur një shkollë të lartë për artet e ndërtimtarisë tradicionale. Ky është i vetmi kolegj në Shtetet e Bashkuara që ofron një program të tillë: thotë presidenti i kolegjit, Colby Broadwater. Studentët punojnë edhe jashtë mjediseve universitare duke marrë pjesë në projekte në komunitet. Në oborrin e brendshëm të një kompleksi banimi, studentët po ndërtojnë një kënd lojrash plotësisht me materiale natyrore. thotë instruktorja April Magill. Presidenti Broadwater thotë se kolegji i kushton rëndësi krijimit të një shpirti komunitar në shkollë. Simeon Warren jep mësim në këtë kolegj prej 18 vjetësh. Ndoshta prandaj shumë prej studentëve marrin oferta për punë, ende pa marrë diplomën: Leigh Yarbrough po punon në një varrezë historike, në një projekt për restaurimin dhe riparimin e disa gurëve të varrit. 30 vjet pas uraganit Hugo, qyteti i Çarlstonit duket në lulëzim të plotë. Nëse një tjetër katastrofë natyrore do të godasë qytetin, këta artizanë janë mëse të përgatitur për të reaguar.